Selena opgeneem vir depressie en angs | SARIE
FOTO Instagram / @selenagomez	Verwante Artikels
Selena opgeneem vir depressie en angs	deur SARIE.com-span
Die Amerikaanse sanger Selena Gomez het haarself glo laat opneem by ’n rehabilitasiesentrum vir depressie en angs.
Onafhanklike bronne het aan E! News bevestig dat sy in Tennessee opgeneem is. Selena is al sedert die begin van September uit die kollig. Sy het einde Augustus aangekondig dat sy weens die siekte lupus ’n blaaskans van haar wêreldtoer, Revival, gaan vat om net te rus.
In ’n verklaring aan People het Selena destyds gesê: “Ek het ontdek dat angs, paniekaanvalle en depressie die newe-effekte van lupus is en dit kan alles eie uitdagings bring.”
Sy was 8 weke laas op sosiale media. Selena is die gewildste op Instagram met 101 miljoen volgelinge. En op Twitter het sy 46 miljoen volgelinge.
Dit word as die “stil siekte” beskryf. ’n Siekte waar die liggaam sy eie gesonde weefsel aanval. En dikwels neem dit jare om dit te diagnoseer.
Dis ’n outo-immuunsiekte. Die algemeenste en gevaarlikste soort is sistemiese lupus eritematose (SLE), ’n chroniese siekte van die bindweefsel. Dit het ’n uitwerking op verskeie liggaamstelsels en is bekend as die “groot nabootser” omdat dit simptome met soveel ander siektes deel.
Dit kan die vel aantas (velletsels en pynlike swelsels wat soos opgehewe kneusplekke lyk), asook gewrigte (vingers, hande, polse en knieë), niere, longe, hart en senuweestelsel.
Sowat 1 uit elke 250 mense ontwikkel dit. Daar is nie ’n kuur nie en simptome word met immuun-onderdrukkers (soos kortikosteroïede) beheer.
• Geweldige moegheid
• Laegraadse koors
• Kwaai gewrigs- en spierpyn
• Veluitslag op lyf
• Sensitiwiteit vir die son
• Swak sirkulasie in hande en voete
Selena het destyds gesê sy gaan ’n blaaskans vat vir haar eie gesondheid. “Ek wil proaktief wees en my gesondheid en geluk nou my top prioriteit maak.”
Hierdie is die tekens van depressie:
– Verandering in eetlus; gewigstoename of -verlies
- Slaapprobleme, soos slaaploosheid of te veel slaap
- Geïrriteerdheid, of fisieke lamheid, op ’n daaglikse basis
– Konstante fisieke en/of emosionele moegheid en verlies aan energie
– Intense gevoelens van skuld of hulpeloosheid
– Onvermoë om te konsentreer of besluite te maak
– Gereelde gedagtes aan die dood en/of selfmoord
Indien iemand vermoed dat hy-/syself of ’n geliefde aan depressie ly, is dit belangrik om te onthou dat die toestand behandelbaar is: Kry so gou moontlik hulp by ’n professionele persoon soos ’n mediese dokter, kliniese sielkundige of maatskaplike werker.
FOTO Pressfoto – Freepik.com
Hierdie is die simptome van ’n paniekaanval:
– Skielike hartkloppings en ’n versnelde hartklop
– ’n Stywe bors en ’n asemtekort
– Die gevoel van vasgevang wees
– Die vrees om uit beheer te voel of selfs dood te gaan
– Voel skoon uit jou vel uit
Skakel SADAG (SA Depressie-en-angsgroep): 0800 75 33 79 (tolvry) of SMS 31393
Fifty Shades het dié week die tweede lokprent vir die reeks bekend gestel. Die wêreld is aan die gons oor wat gaan gebeur en of Ana en Christian by mekaar gaan bly. Maar ons is oor iets heel anders opgewonde – ons …